Meisie (9) glo verkrag | Maroela Media
Meisie (9) glo verkrag
Die polisie in Brits in Noordwes het 'n man in hegtenis geneem vir die beweerde verkragting van 'n negejarige meisie.
Maj. Pelonomi Makau, woordvoerder van die polisie, het gesê die 25-jarige verdagte is Vrydag in Jericho naby Brits in hegtenis geneem. Makau het gesê die verdagte het die meisie glo Donderdag verkrag.
Die meisie, wat in die huis langs die verdagte se huis woon, was op pad na 'n vriendin toe die man haar glo gegryp en in sy huis ingeneem en verkrag het. Die verdagte het glo ná die voorval vir die meisie gesê om huis toe te gaan waarna sy haar ma in kennis gestel het van wat gebeur het.
Die saak is by die polisie aangemeld en die meisie is na 'n kliniek geneem waar bevestig is dat sy verkrag is. Die verdagte sal Maandag in die Brits-landdroshof verskyn op aanklag van verkragting.